নাজিব তারাকাই

নাজিব তারাকাই (২ ফেব্রুয়ারি ১৯৯১–৬ অক্টোবর ২০২০) ছিলেন একজন আফগান ক্রিকেটার। তিনি আফগানিস্তান জাতীয় ক্রিকেট দলের হয়ে একটি একদিনে আন্তর্জাতিক এবং ১২টি টুয়েন্টি-২০ আন্তর্জাতিক ম্যাচে অংশগ্রহণ করেছেন। ২০১৪ সালে বাংলাদেশে অনুষ্ঠিত টি-২০ বিশ্বকাপের মধ্য দিয়ে নাজিবের আন্তর্জাতিক অভিষেক হয়। ঘরোয়া ক্রিকেটের প্রথম শ্রেণির ম্যাচে তার মোট রান ২ হাজারের বেশি। এছাড়া, তিনি ২০১৪ এশিয়ান গেমস ক্রিকেটে রৌপ্যপদক জয়ী আফগান দলের সদস্য ছিলেন। নাজিব তারাকাই ২০১১-১২ সালে টি-২০ খেলায় অভিষিক্ত হন, তিনি ফয়সাল ব্যাংক টুয়েন্টি-২০ কাপে রাওয়ালপিন্ডি র‌্যামসের বিপক্ষে আফগান চিতাহস দলের হয়ে অভিষিক্ত ম্যাচটি খেলেন। সেই প্রতিযোগিতায় তিনি চিতাহস দলের হয়ে ফয়সালাবাদ ওলভস এবং মুলতান টাইগার্সের বিপক্ষে খেলেন। এই তিনটি ম্যাচে তিনি ১৮.০০ গড়ে ৫৪ রান করেন, যার মধ্যে সর্বোচ্চ স্কোরটি ছিল এক ম্যাচে ৩৪ রান। ২০১৮ সালের সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি নানগারথ দলে জায়গা পান। তিনি ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চল দলটির শীর্ষস্থানীয় রান সংগ্রহকারী ছিলেন, তিনি দশ ম্যাচে ৭১৯ রান করেন। এছাড়া তিনি ২০১৯ আহমদ শাহ আবদালি ৪-দিনের টুর্নামেন্টে চারটি শতকসহ পাঁচ ম্যাচে ৬৭০ রান করে প্রতিযোগিতার শীর্ষস্থানীয় রান সংগ্রহকারী হন। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০'র মধ্য দিয়ে আন্তর্জাতিক ক্রিকেটে নাজিবের অভিষেক হয়। ২০১৪ সালে তিনি আফগানিস্তানের হয়ে ২টি টি-২০ ম্যাচ খেলেন। ২০১৭ সালে আয়ারল্যান্ডের বিপক্ষে অনুষ্ঠিত সিরিজের দ্বিতীয় টি-২০ ম্যাচে নাজিব ৯০ রান করেন, যা তার ব্যক্তিগত সর্বোচ্চ। তার ব্যাটিং এবং রশিদ খানের বোলিং নৈপুণ্যে আফগানিস্তান ম্যাচটিতে জয়লাভ করে এবং নাজিব ম্যান অফ দ্য ম্যাচ নির্বাচিত হন। ২০১৭ সালের ২৪ মার্চ গ্রেটার নয়ডায় আয়ারল্যান্ডের বিপক্ষে অনুষ্ঠিত সিরিজের পঞ্চম ওডিআই ম্যাচে নাজিবের ওডিআই অভিষেক ঘটে। ২০২০ সালের ২ অক্টোবর জালাবাদে রাস্তা পার হওয়ার সময় একটি গাড়ি নাজিবকে আঘাত করলে তিনি মাথায় গুরুতর আঘাত পান। তাকে নানগারহরের নিকটস্থ হাসপাতালে নেওয়া হয় এবং পরে কোমায় থাকাকালীন অবস্থায়ই তার মাথায় একটি অস্ত্রোপচার করা হয়। এর চারদিন পর ২০২০ সালের ৬ অক্টোবর তিনি মৃত্যুবরণ করেন। "Najeeb Tarakai passes away after accident"। International Cricket Council। সংগ্রহের তারিখ ৬ অক্টোবর ২০২০।  "Afghanistan batsman Najeeb Tarakai passes away after road accident"। Sport Star। সংগ্রহের তারিখ ৬ অক্টোবর ২০২০।  "Afghanistan cricketer Najeeb Tarakai dies following road accident"। Tribune India। সংগ্রহের তারিখ ৬ অক্টোবর ২০২০। [স্থায়ীভাবে অকার্যকর সংযোগ] "Najeeb Tarakai, Afghanistan cricketer who was injured in car accident, dies; ACB mourns death"। Zee News। সংগ্রহের তারিখ ৬ অক্টোবর ২০২০।  "Sri Lanka thrash Afghanistan by 68 runs to win gold medal at Asian Games 2014"। Cricket Country। ২৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০২০।  "World T20, 1st Match, First Round Group A: Bangladesh v Afghanistan at Dhaka, Mar 16, 2014"। ESPN Cricinfo। সংগ্রহের তারিখ ২৮ নভেম্বর ২০১৫।  "Najeeb Tarakai"। ESPN Cricinfo। সংগ্রহের তারিখ ২৮ নভেম্বর ২০১৫।  "Afghanistan tour of India, 2nd T20I: Afghanistan v Ireland at Greater Noida, Mar 10, 2017"। ESPN Cricinfo। সংগ্রহের তারিখ ১০ মার্চ ২০১৭।  "Afghanistan tour of India, 5th ODI: Afghanistan v Ireland at Greater Noida, Mar 24, 2017"। ESPN Cricinfo। সংগ্রহের তারিখ ২৪ মার্চ ২০১৭।  "Afghanistan opener Najeebullah in critical condition after accident"। CricBuzz। সংগ্রহের তারিখ ৩ অক্টোবর ২০২০।  "Afghanistan batsman Najeeb Tarakai dies after road accident"। ESPN Cricinfo। সংগ্রহের তারিখ ৬ অক্টোবর ২০২০।  "Afghanistan Cricketer Najeeb Tarakai In Coma After Fatal Road Accident"। Cricket Addictor। সংগ্রহের তারিখ ৩ অক্টোবর ২০২০।  "Afghanistan Batsman Najeeb Tarakai Loses Life in Road Accident, Board Mourns Death"। CNN-News18। সংগ্রহের তারিখ ৫ অক্টোবর ২০২০।  ইএসপিএনক্রিকইনফোতে নাজিব তারাকাই (ইংরেজি) "নাজিব তারাকাই"। ক্রিকেট আর্কাইভ।